पूर्व तिमोर

पूर्व तिमोर (पुर्तगाली: Timor-Leste, तेतुम: Timór-Leste), आधिकारिक रूप से पूर्व तिमोर लोकतांत्रिक गणराज्य दक्षिण पूर्व एशिया में स्थित एक देश है। डार्विन (ऑस्ट्रेलिया) के 640 किमी उत्तर पश्चिम में स्थित इस देश का कुल क्षेत्रफल 15,410 वर्ग किमी (5400 वर्ग मील) है। यह तिमोर द्वीप के पूर्वी हिस्से, पास के अतौरो और जाको द्वीप और इंडोनेशियाई पश्चिम तिमोर के पश्चिमोत्तर क्षेत्र में स्थित ओएचुस्सी-अम्बेनो से मिलकर बना है।

पूर्व तिमोर पुर्तगाल द्वारा 16 वीं सदी में उपनिवेश बनाया गया था और पुर्तगाल के हटने तक पुर्तगाली तिमोर के रूप में जाना जाता था। पूर्व तिमोर ने 1975 में अपनी स्वतंत्रता की घोषणा की लेकिन एक साल बाद इंडोनेशिया ने देश पर हमला कर कब्ज़ा कर लिया और इसे अपना 27 वां प्रांत घोषित कर दिया। 1999 में संयुक्त राष्ट्र प्रायोजित आत्म-निर्णय कानून के बाद इंडोनेशिया ने क्षेत्र पर से अपना नियंत्रण हटा लिया और 20 मई 2002 को पूर्व तिमोर 21 वीं सदी का पहला संप्रभु राज्य बना। पूर्व तिमोर एशिया के दो रोमन कैथोलिक बहुल देशों में से एक है, दूसरा देश फिलीपींस है।

पूर्व तिमोर एक निम्न-मध्यम-आय अर्थव्यवस्था वाला देश है। इसे मानव विकास सूचकांक (HDI) के आधार पर 158 स्थान पर रखा गया है, जो न केवल एशिया में बल्कि दुनिया भी न्यूनतम है।

 सन्दर्भ 

श्रेणी:दक्षिण-पूर्व एशियाई देश
श्रेणी:पुर्तगाली-भाषी देश व क्षेत्र
*